สวัสดีค่ะ ขออนุญาตสอบถามค่ะหนูมีอาการขาข้างซ้ายชามาราวๆประมาณ 1 เดือน เคยไปพบคุณและคุณฉีดยาและให้ยามาทาน(ทานยาหมดแล้ว)แต่อาการขาชายังคงมีอาการชาอยู่ และเมื่อวันที่ 11/6/2563 ที่ผ่านมาการเจ็บศรีษะข้างซ้าย เจ็บเวลาที่จับหรือกด (แต่ไม่ได้กระแทกอะไรมาค่ะ) อยู่ๆก็เจ็บขึ้นมาเลยอยากสอบถามค่ะว่า อาการข้างต้นนี้เป็นอาการของอะไรอย่างไรและมีวิธีดูแลรักษาอย่างไรบ้างคะขอบค่ะ
สวัสดีค่ะ อาการชาที่ขาข้างซ้ายดังกล่าวมานั้น อาจจะมีสาเหตุที่พบได้เช่น ปลายเส้นประสาทอักเสบ จากการขาดวิตามินบี เป็นโรคเบาหวาน โรคพิษสุราเรื้อรัง หรือปลายเส้นประสาทถูกกดทับติดต่อกันนานๆ หรือเกิดจากการได้รับบาดเจ็บเช่นก่อนหน้านี้มีอุบัติเหตุกระดูกที่เชิงกรานหรือต้นขาหัก การมีภาวะงรองกระดูกกดทับเส้นประสาท แต่มักมีอาการปวดหลังหรืออ่อนแรงที่ขาร่วมด้วย เป็นต้นเบื้องต้นแนะนำหลีกเลี่ยงการไปกดท้บที่บริเวณดังกล่าว ออกกำลังกายสม่ำเสมอและควรทำการยืดเหยียดกล้ามเนื้อเป็นประจำ หากเป็นปลายเส้นประสาทอักเสบหรือถูกกดทับธรรมดา เมื่อได้พักการใช้งาน ไม่ไปกดบ่อยๆ มักจะดีขึ้นได้เอง แต่หากยังมีอาการเป็นมากขึ้นเรื้่อยๆ จนไม่รู้สึกถึงสิ่งที่มาสัมผัส หรือมีปวดขา ปวดหลังมาก มีกล้ามเนื้ออ่อนแรงร่วมด้วย ควรรีบไปพบแพทย์